न्यूनतम तालमेल हुने, अधिकतम पकडअनुसार लोकतान्त्रिक गठबन्धनमा आबद्ध दलहरूको पकडअनुसार मात्र तालमेल हुने भएको छ । एमाले र माओवादीले जस्तो पहिले नै संख्या तोकेर कांग्रेस नेतृत्वको गठबन्धनमा चुनावी तालमेल हुनेछैन । ‘चुनावी तालमेल गर्नेमा राजपा, संघीय समाजवादी, दुई राप्रपासँग सैद्धान्तिक सहमति भइसकेको छ । तर, कति सिटमा गर्ने भन्ने टुंगो पहिले नै लगाएका छैनौँ,’ कार्यदल सदस्य एवं कांग्रेस नेता पूर्णबहादुर खड्काले नयाँ पत्रिकासँग भने, ‘कुन दलले कति सिट लिने भन्ने निर्वाचन क्षेत्रमा दलहरूको वर्चस्वअनुसार मात्र हुन्छ ।’
